



SEVENTH SUNDAY 
IN ORDINARY TIME 
(YEAR C) 


Forgiving All the Way 


“Stop judging and you will not be judged. Stop 
condemning and you will not be condemned. 
Forgive and you will be forgiven.” Luke 6:37 


Do you judge others? Judging another is an easy 
thing to do. Sometimes we can meet a person and 
immediately arrive at some form of judgment. 
Perhaps they are not as friendly as we think 
they should be at first and, as a result, we offer a 
judgment of them right away. Of course this can 
happen at times, even before we meet the person. 
Or, it can also happen in relationships that we've 
had for a long time. 


Do you condemn others? Condemnation comes 
in two forms. First, either we have formed a false 
judgment of another and this results in a false 
condemnation. Second, we can judge a situation 
correctly, that this person is guilty of some sin, and 
we act as though we have a right to condemn. We 
act as if we have a right to issue a sentence upon 
them. 


Both judging and condemning are far from 
Christian virtues. They are not healthy or holy in 
any way. So, the way they are overcome is through 
mercy and forgiveness. 


Do you forgive? Forgiveness is hard to do most 
of the time. It must be offered in the light of our 
tendencies to both judge and condemn another. 
First of all, forgiveness cures the tendency to 
condemn because it acknowledges a fault and 
forgives it anyway without requiring the imposition 
of a “punishment,” so to speak, upon the offender. 
Forgiveness does not mean that the offense was 

OK or nonexistent. On the contrary, forgiveness in 
this case clearly sees a sin for what it is. But once 
acknowledged, it forgives that sin. This is very 
important when it comes to forgiving in a close 
relationship. It's never healthy to pretend that 
some hurt or sin never happened, but it's always 
healthy to forgive the sin that is present. 


When it comes to judgment, forgiveness goes even 
further than forgiving a sin. Forgiveness must also 
move us to a point where we do not even form 
a judgment as to another's fault. We suspend 
judgment. This is especially seen in the statement 
of Jesus on the Cross when He said, “Father, 
forgive them, they know not what they do.” He 
didn't even allow Himself to arrive at the judgment 
of those who were condemning Him to death. He 
did not hold anything against them and presumed 
the best in regard to their intentions. “They know 
not what they do.” This requires a great depth of 
love and mercy. 


Reflect, today, upon your own ability to forgive 
completely. Start by letting go of the condemnation 
of another's sin. Then try to let our Lord bring you 
one step closer to His perfect merciful heart by 
letting go even of judgment. Let God be the judge. 
For your part, seek only to forgive. 


Most merciful Lord, help me to forgive all who have 
offended me and all with whom I am angry. Free me 
from the burdens of condemnation and fudgment and 
replace these tendencies with Your merciful heart. May 
I imitate Your perfect forgiveness in my life. Jesus, I 
trust in You. 


Source: https://mycatholic.life/books/catholic-daily- 
reflections-series/ordinary-time-weeks-1-17/seventh- 


week-ordinary-time/#Sun-C 

AYA 


IKA-20 NG PEBRERO, 
IKA-7 LINGGO SA KARANIWANG PANAHON III 





Panalangin sa Umaga 


PASIMULA 


Panginoon, buksan mo ang aking mga labi. 
- At pupurihin ka ng aking bibig. 


PAANYAYA SA PANALANGIN 


Antipona: 8 8Halina't ang Panginoon ay ating awitan, papurihan ang batong kublihan nati't 
lakas. 


Salmo 95 


Tayo ay lumapit sa "ting Panginoon, Siya ay awitan, 
Ating papurihan ang batong kublihan nati't kalakasan. 
Tayo ay lumapit sa kanyang harapan na may pasalamat, 
Siya ay Purihin ng mga awiting may tuwa at galak. 
(Uulitin ang Antipona) 


Sapagkat ang Diyos ay ang Panginoong napakadakila, 

Ang dakilang Haring higit sa sinuman na binabathala. 

Nasa kanyang palad ang buong daigdig. pati kalaliman, 
Ang lahat ay kanya maging ang mataas nating kabundukan. 
Kanya rin ang dagat at pati ang lupa na kanyang nilalang. 
(Uulitin ang Antipona) 


Tayo ay lumapit, sa kanya'y sumamba at magbigay-galang, 
Lumuhod sa harap nitong Panginoong sa ati” y lumalang. 
Siya ang ating Diyos, tayo ay kalinga niyang mga hirang, 
Mga tupa tayong inaalagaan. 

(Uulitin ang Antipona) 

AY 4 EW: 


Ang kanyang salita ay ating pakinggan: 

“Iyang inyong puso'y huwag patigasin, 

Tulad ng ginawa ng inyong mga magulang 

Nang nasa Meriba, sa ilang ng Masa. 

Ako ay tinukso't doon ay sinubok ng inyong magulang, 
Bagamat nakita ang aking ginawang sila” ng nakinabang. 
(Uulitin ang Antipona) 


Apatnapung taon, sa inyong ninuno ako ay nagdamdam, 
Ang aking sinabi, “Sila ay suwail, walang pakundangan 
At ang mga utos ko ay sinuway!” 

Dahil sa galit ko, ako ay sumumpang di sila daratal, 

Sa lupang pangakong aking inilaan.” 

(Uulitin ang Antipona) 


Papuri sa Ama, at sa Anak, at sa Espiritu Santo: 

Kapara noong una, ngayon at magpasawalang hanggan. 
Amen. 

(Uulitin ang Antipona) 


AWIT 


Sa araw na ito, ang una sa mga araw, 

Ang Amang Manlilikha ay ating papurihan, 
PANGINOON siya na sa lahat ay lumalang, 
Gumawa sa daigdig mula sa kadiliman. 


Sa araw na ito, nagtagumpay ang D'yos Anak 
Laban sa kamatayang umalipin sa lahat. 
Upang ang mga tao ay mabuhay na ganap, 
Inalay ang sarili't tinanggap ang pahirap. 


Sa araw na ito, Espiritu ay dumatal, 

Kaloob sa mga tao'y pawang pagmamahal. 
Mapagpalang liwanag ang tangi naming dasal, 
Araw nami'y papayapa at magiging banal. 


IB 

MGA ANTIPONA AT SALMO 





Antipona 1: Dakila ang Diyos sa kaitaasan. 


Salmo 93 
(Ang marilag na kapangyarihan ng Diyos na Manlilikha) 


Ang PANGINOON ay naghahari, na ang suot sa katawan 
Ay damit na maharlika at batbat ng kalakasan. 


Ang sandigan ng daigdig, matatag ang pinatungan 
Kahit ano ang gawin pa'y hindi ito magagalaw. 
Ang trono mo ay matatag simula pa noong una, 
Bago pa ang ano pa man, likas ikaw'y naroon na. 


Tumataas, PANGINOON, ang tubig ng mga ilog, 
Lumalakas ang lagaslas habang sila'y umaagos, 
Maingay na di kawasa na animo'y humaharok. 


Parang tubig na marami, ang buhos ay parang kulog, 
Malakas pa kaysa alon ng dagat na mayro'ng unos, 


Higit pa sa mga ito ang tinig ng dakilang Diyos. 


Walang hanggan, PANGINOON, ang lahat ng tuntunin mo, 
Sadyang banal at matatag ang sambahang iyong templo. 


(Papuri sa Ama at...) 
Antipona 1: Dakila ang Diyos sa kaitaasan. 


Antipona 2: Saiyo, Panginoon, ang pinakamataas na kadakilaan at papuri magpakailanman. 





og bal 


Awit: Daniel 3:57-88, 56 
(Purihin nawa ang Diyos ng lahat ng nilalang) 





Purihin ninyo ang PANGINOON, kayong lahat na mga nilikha, 

Awitan siya ng papuri at dakilain magpakailanman. 

Purihin ninyo ang PANGINOON, kayong lahat, mga anghel ng PANGINOON. 
(Awitan siya ng papuri at dakilain magpakailanman.) 

Purihin ninyo ang PANGINOON, kayong lahat, mga kalangitan. 

(Awitan siya ng papuri at dakilain magpakailanman.) 

Purihin ninyo ang PANGINOON, kayong lahat, mga tubig sa ibabaw ng langit. 
(Awitan siya ng papuri at dakilain magpakailanman.) 

Purihin ninyo ang PANGINOON, kayong lahat na bumubuo ng kanyang hukbo. 
(Awitan siya ng papuri at dakilain magpakailanman.) 

Purihin ninyo ang PANGINOON, araw at buwan. 

(Awitan siya ng papuri at dakilain magpakailanman.) 

Purihin ninyo ang PANGINOON, mga bituin sa langit. 

(Awitan siya ng papuri at dakilain magpakailanman.) 


Purihin ninyo ang PANGINOON, mga ulan at hamog. 

(Awitan siya ng papuri at dakilain magpakailanman.) 

Purihin ninyo ang PANGINOON, lahat ng hanging umiihip sa sandaigdigan. 
(Awitan siya ng papuri at dakilain magpakailanman.) 

Purihin ninyo ang PANGINOON, apoy at init. 

(Awitan siya ng papuri at dakilain magpakailanman.) 

Purihin ninyo ang PANGINOON, nakapapasong init at matinding lamig. 
(Awitan siya ng papuri at dakilain magpakailanman.) 

Purihin ninyo ang PANGINOON, mga hamog at niyebeng nalalaglag. 
(Awitan siya ng papuri at dakilain magpakailanman.) 

Purihin ninyo ang PANGINOON, mga araw at mga gabi. 

(Awitan siya ng papuri at dakilain magpakailanman.) 

Purihin ninyo ang PANGINOON, liwanag at kadiliman. 

(Awitan siya ng papuri at dakilain magpakailanman.) 

Purihin ang PANGINOON, graniso at ginaw. 

(Awitan siya ng papuri at dakilain magpakailanman.) 

Purihin ninyo ang PANGINOON, yelo at niyebe. 

(Awitan siya ng papuri at dakilain magpakailanman.) 

Purihin ninyo ang PANGINOON, mga kidlat at mga ulap. 

(Awitan siya ng papuri at dakilain magpakailanman.) 

O lupa, dakilain mo ang PANGINOON, 

(Awitan siya ng papuri at dakilain magpakailanman.) 

Purihin ninyo ang PANGINOON, mga bundok at mga burol. 

(Awitan siya ng papuri at dakilain magpakailanman.) 

Purihin ninyo ang PANGINOON, lahat ng tumutubo sa lupa. 

(Awitan siya ng papuri at dakilain magpakailanman.) 

Purihin ninyo ang PANGINOON, mga dagat at mga ilog. 

(Awitan siya ng papuri at dakilain magpakailanman.) 

Purihin ninyo ang PANGINOON, mga bukal ng tubig. 

(Awitan siya ng papuri at dakilain magpakailanman.) 

Purihin ninyo ang PANGINOON, mga balyena at lahat ng nilikhang nasa tubig. 
(Awitan siya ng papuri at dakilain magpakailanman.) 

Purihin ninyo ang PANGINOON, lahat ng ibon sa himpapawid. 
(Awitan siya ng papuri at dakilain magpakailanman.) 

Purihin ninyo ang PANGINOON, mga kawan at mga maiilap na hayop. 
(Awitan siya ng papuri at dakilain magpakailanman.) 

Lahat ng tao sa daigdig, purihin ninyo ang PANGINOON. 

(Awitan siya ng papuri at dakilain magpakailanman.) 


Purihin ninyo ang PANGINOON, bansang Israel. 

(Awitan siya ng papuri at dakilain magpakailanman.) 

Purihin ninyo ang PANGINOON, mga saserdote ng Diyos. 
(Awitan siya ng papuri at dakilain magpakailanman.) 

Purihin ninyo ang PANGINOON, mga lingkod ng PANGINOON. 
(Awitan siya ng papuri at dakilain magpakailanman.) 

Purihin ninyo ang PANGINOON, kayong mga lahat na mga tapat. 
(Awitan siya ng papuri at dakilain magpakailanman.) 

Purihin ninyo ang PANGINOON, lahat ng banal at mababang-loob. 
(Awitan siya ng papuri at dakilain magpakailanman.) 

Purihin ninyo ang PANGINOON, Ananias, Azarias at Misael, 
(Awitan siya ng papuri at dakilain magpakailanman.) 


Pagpalain ang Ama at Anak at Espiritu Santo 

Awitan siya ng papuri at dakilain magpakailanman. 
Purihin ka sa buong sangkalangitan, 

Karapat-dapat kang awitan at dakilain magpakailanman. 


(Hindi dadasalin ang Papuri sa Ama at...) 

AYA HA 


Antipona 2: Saiyo, Panginoon, ang pinakamataas na kadakilaan at papuri magpakailanman. 





Antipona 3: Purihin ang Diyos, nitong kalangitan. 


Salmo 148 
(Purihin ang Panginoong Manlilikha) 


Purihin ang Diyos, nitong kalangitan, 

Kayo sa itaas siya'y papurihan. 

Ang lahat ng anghel, magpuri't magdiwang, 
Kasama ang hukbo roong karamihan! 


Ang araw at buwan, siya ay purihin, 
Purihin din siya ng mga bituin, 
Mataas na langit, siya ay purihin, 
Tubig sa itaas, gayon din ang gawin! 


Siya ang may utos na sila'y likhain, 

Kaya ang ngalan n'ya ay dapat purihin. 
Kanya-kanyang dako yaong pinaglagyan, 
At mananatili doon kailanman, 

Sila ay susunod sa tungkuling bigay. 


Purihin din ang Diyos, buong kalupaan, 
Maging dambuhala nitong karagatan. 
Ulang mayro'ng yelo, ang kidlat at ulap, 
Malakas na hangin, susunod na lahat. 


Mga kabundukan, mataas na burol, 
Malawak na gubat, mabubungang kahoy 
Hayop na maamo't mailap na naro'n, 
Maging gumagapang na hayop at ibon, 
Lahat ay magpuri't sa PANGINOON iukol. 


Pupurihin siya ng lahat ng tao, 
Hari at prinsipe, lahat ng pangulo, 
Babae't lalaki, mga kabataan, 
Matatandang tao't kaliit-liitan. 

Lahat ay magpuri sa ngalan ng PANGINOON, 
Ang kanyang pangala'y pinakamaigi, 
Sa langit at lupa'y walang kasimbuti. 


Siya'ng nagpalakas sa sariling bansa, 

Kaya pinupuri ng piniling madla, 

Ang bayang Israel, mahal niyang lubha! 
(Papuri sa Ama at...) 


Antipona 3: Purihin ang Diyos, nitong kalangitan. 


MAIKLING PAGBASA NG SALITA NG DIYOS (Ezekiel 37:12b-14) 


Ipinasasabi ng PANGINOONG Diyos: Bayan ko, ibubukas ko ang inyong libingan. 
Ibabangon ko kayo at iuuwi sa inyong bayan. Kung maibukas ko na ang inyong libingan at 
maibangon ko kayo, makikilala ninyong ako ang PANGINOON. Hihingahan ko kayo upang 
kayo'y mabuhay, at ibabalik ko kayo sa inyong sariling bayan. Sa gayon, malalaman ninyo na 
akong PANGINOON ang nagsabi nito at aking gagawin. 


TUGUNAN 


Kristo, Anak ng Diyos na buhay, kaawaan mo kami. 
- Kristo, Anak ng Diyos na buhay, kaawaan mo kami. 


Nakaluklok ka sa kanan ng Ama, 
- kaawaan mo kami. 


Papuri sa Ama, at sa Anak at sa Espiritu Santo. 
- Kristo, Anak ng Diyos na buhay, kaawaan mo kami. 

PAPURING AWIT NI ZACARIAS 





Antipona: 8 Tumindig ang paralitiko, binuhat ang kanyang higaan at umalis na nakikita ng 
lahat. Sila'y pawang nanggilalas at nagpuri sa Diyos. 


Purihin ang Panginoong Diyos ng Israel! 
Sapagka't nilingap niya at pinalaya ang kanyang bayan. 


At nagpadala siya sa atin ng isang makapangyarihang Tagapagligtas, 
Mula sa lipi ni David na kanyang lingkod. 


Ipinangako niya sa pamamagitan ng kanyang banal na propeta noong una, 
Na ililigtas niya tayo sa ating mga kaaway, 
At sa kamay ng lahat ng napopoot sa atin. 


Ipinangako rin niya na kahahabagan ang ating mga magulang, 
At aalalahanin ang kanyang banal na tipan. 


Iyan ang sumpang binitiwan niya sa ating amang si Abraham, 

Na ililigtas tayo sa ating mga kaaway, 

Upang walang takot na makasamba sa kanya, 

At maging banal at matuwid sa kanyang paningin, habang tayo'y nabubuhay. 


Ikaw naman, anak, ay tatawaging propeta ng Kataas-taasan, 

Sapagka't mauuna ka sa Panginoon upang ihanda ang kanyang mga daraanan, 
At ituro sa kanyang bayanang landas ng kaligtasan, 

Ang kapatawaran ng kanilang mga kasalanan. 


Sapagka't lubhang mahabagin ang ating Diyos, 

Magbubukang-liwayway sa atin ang araw ng kaligtasan. 

Upang magbigay-liwanag sa mga nasa kadiliman at nasa ilalim ng kamatayan, 
At patnubayan tayo tungo sa daan ng kapayapaan. 


(Dadasalin ang Papuri at uulitin ang Antipona) 

PANGKALAHATANG PANALANGIN 


Ama, sinugo mo ang Espiritu Santo upang liwanagan ang mga puso ng mga tao. 
Dinggin mo ang aming panalangin: 


Liwanagan mo ang iyong bayan, Panginoon. 


Dakila ka, O Panginoon, aming tanglaw. 
- pinagkalooban mo kami ng bagong araw na puspos ng iyong kaluwalhatian. 


Tinatanglawan mo ang sandaigdigan 
sa pamamagitan ng pagkabuhay ng iyong Anak na banal, 
- sa pamamagitan ng iyong Simbahan, ipamahagi ang sinag nito sa sangkatauhan. 


Binigyan mo ng biyayang pang-unawa na dulot ng Espiritu 
ang mga alagad ng Bugtong na Anak mo, 
- sa pamamagitan ng iyo ring Espiritu, 

panatilihin ang Simbahan na maging matapat sa iyo. 


Liwanag ng mga bansa, alalahanin ang mga nananatili sa kadiliman, 
- buksan ang kanilang paningin at tulutang makilala ka, 
ang iisang Diyos na Makapangyarihan. 


AMA NAMIN 

PANGWAKAS NG PANALANGIN 





Ama naming makapangyarihan, 

mapasaamin nawa ang pag-ibig at karunungan 

na ipinahayag ng iyong Anak na Banal. 

Tulungan kaming sa kanya'y makatulad 

sa aming asal at salitang ipinahahayag. 

Hinihiling namin ito sa pamamagitan ni Hesukristo 
kasama ng Espiritu Santo magpasawalang hanggan. 
Amen. 


PAGHAYO 
(Kung may pari o diakono) 


Sumainyo ang Panginoon 
- At sumaiyo rin. 


Pagpalain kayo ng Makapangyarihang Diyos 
Ama, Anak at Espiritu Santo. 
- Amen. 


(Kung walang pari o diakono) 


Pagpalain nawa tayo ng Panginoon, 

iligtas tayo mula sa lahat ng kasamaan 

at akayin tayo sa buhay na walang hanggan. 
- Amen. 

Panalangin sa Takipsilim (IT) 





PASIMULA 


O Diyos, halina at ako'y tulungan. 
- O Panginoon, magmadali ka sa iyong pagdamay. 


Papuri sa Ama, at sa Anak, at sa Espiritu Santo. 
- Kapara noong una, ngayon at magpasawalang hanggan. Amen. 


AWIT 


O Kristo, ikaw ang aming liwanag at araw, 
Sadyang pumapalis sa gabi at kadiliman, 

O araw ng Diyos na may walang hanggang sinag, 
May pangako ang bukas sa dulot na liwanag. 


Ngayong dumating na anino ng takipsilim 

Sa 'yo ay dumudulog, dinggin ang panalangin, 
Mapayapang gabi'y amin nawang tamasahin 
Hanggang kinabukasa'y dumatal at magising. 


Alalahanin kaming mga abang nilalang, 
Lumalapit ngayong may taglay na kahilingan: 
Ang makapiling sana ay tanging ikaw lamang, 
Sapat nang gantimpalang di maaaring tumbasan. 


MGA ANTIPONA AT SALMO 
Antipona 1: Sinabi ng Panginoon sa Hari ko't Panginoon: Maupo ka sa kanan ko. 


Salmo 110:1-5, 7 
(Ang Mesiyas, hari at pari) 


Sinabi ng PANGINOON, sa Hari ko't PANGINOON, 
“Maupo ka sa kanan ko hanggang ang kaaway mo 
Ay lubos na mapasuko, pagkat iyong matatalo.” 

Magmula sa dakong Sion, 

Ay palalawakin niya ang lupaing iyong sakop: 
“At lahat ng kaaway mo'y 

Sakupin at pagharian,” gayon ang kanyang utos. 





Sasamahan ka ng madla, 

Kung dumating ang panahong lusubin ka ng kaaway, 
Magmula sa mga bundok, 

Lalabas at sasamahan ka ng mga kabataan. 


Ang PANGINOON ay may pangako 

Na ito'y tiyak mangyayari, ganito ang kanyang saysay: 
“Katulad ni Melquisedec, 

Gagawin kang saserdote, na hindi na wawakasan.” 


Ang PANGINOON ay naroroong 
Nakaupo sa kanan mo, at pag siya ay nagalit, 
Ang lahat ng mga hari ay tiyak na malulupig. 


Sa batis sa lansangan, 
Itong hari ay iinom, at sisigla ang katawan, 
Sa lakas na tataglayin, matatamo ang tagumpay. 


(Papuri sa Ama at...) 


Antipona 1: Sinabi ng Panginoon sa Hari ko't Panginoon: Maupo ka sa kanan ko. 


Antipona 2: Nag-iwan sa atin ang ating mahabaging Diyos ng alaala ng kanyang mga 
dakilang gawa. 


Salmo 111 
(Ang kagila-gilalas na gawa ng Diyos) 


Buong puso siyang pasasalamatan, 
Aking pupurihin sa gitna ng bayan 
Kasama ng mga lingkod na hinirang. 
Napakadakila ang gawa ng Diyos, 
Pinananabikan ng lahat ng lingkod. 

AY 4 


Lahat niyang gawa'y dakila at wagas, 
Bukod sa matuwid hindi magwawakas. 
Hindi inaalis sa ating gunita, 

Na siya'y mabuti't mahabaging lubha. 





Sa may pagkatakot pagkai'y sagana, 
Pangako ng PANGINOON ay hindi nasisira. 
Ipinadama n'ya sa mga hinirang, 

Ang kapangyarihan niyang tinataglay, 
Nang ibigay niya lupa ng dayuhan. 


Ang gawa ng Diyos, matuwid at tapat, 
At maaasahan lahat niyang batas. 

Ito ay lalagi at di magwawakas, 
Pagkat ang saliga'y totoo't matapat. 


Kaligtasa'y dulot sa mga hinirang, 
May ipinangakong walang hanggang tipan, 
Banal at dakila ang kanyang pangalan. 


Ang taong may nais na siya'y dumunong, 

Sa PANGINOON matakot yaong taong iyon, 
Sa palasunurin ay tapat ang hatol, 

At pupurihin pa sa buong panahon! 


(Papuri sa Ama at...) 


Antipona 2: Nag-iwan sa atin ang ating mahabaging Diyos ng alaala ng kanyang mga 
dakilang gawa. 


Antipona 3: Sa iyo ang lahat ng kapangyarihan, Panginoong Diyos na walang hanggan. 


Awit: Pahayag 19:1-7 
(Ang kasal ng Kordero) 


Purihin ang PANGINOON 

Ang pagliligtas, ang karangalan, 

At ang kapangyarihan ay tanging sa Diyos! 
Matuwid at tama ang kanyang hatol! 
Purihin ang PANGINOON! 

Purihin ang PANGINOON! 

Purihin ninyo ang ating Diyos, 
Kayong lahat na mga lingkod niya, 
Maging dakila at hamak, 

Kayong may banal na takot sa kanya! 
Purihin ang PANGINOON! 


Purihin ang PANGINOON! 

Sapagkat naghahari ang PANGINOON, 

Ang ating Diyos na Makapangyarihan sa lahat! 
Dapat tayong magalak at magsaya. 

Purihin ang PANGINOON! 


Purihin ang PANGINOON! 

Purihin natin ang kadakilaan niya 
Dahil sa nalalapit na kasal ng Kordero. 
Nakahanda na ang kasintahang babae. 
Purihin ang PANGINOON! 


(Papuri sa Ama at...) 


Antipona 3: Sa iyo ang lahat ng kapangyarihan, Panginoong Diyos na walang hanggan. 


MAIKLING PAGBASA NG SALITA NG DIYOS (1Pedro 1:3-7) 


Purihin natin ang Diyos at Ama ng ating PANGINOONG Hesukristo. Dahil sa laki ng 
habag niya sa atin, tayo'y isinilang sa isang panibagong buhay sa pamamagitan ng muling 
pagkabuhay ni Hesukristo. Ang bagong buhay na iyan ang nagbigay sa atin ng malaking pag- 
asa na kakamtan natin ang isang kayamanang walang kapintasan, di masisira, at di kukupas. 
Ang kayamanang iya'y nakalaan sa inyo doon sa langit. Sapagkat kayo'y sumampalataya, 
iingatan kayo ng kapangyarihan ng Diyos samantalang hinihintay ninyo ang kaligtasang 
nakalaang ihayag sa katapusan ng mga panahon. 

Ito'y dapat ninyong ikagalak, bagama't maaaring magdanas muna kayo ng iba't ibang 
pagsubok sa loob ng maikling panahon. Ang ginto, na nasisira, ay pinararaan sa apoy upang 
malaman kung talagang dalisay. Gayon din naman, ang inyong pananampalataya, na higit 
kaysa ginto, ay pinararaan sa pagsubok upang malaman kung talagang tapat. Sa gayon, kayo'y 
papupurihan, dadakilain, at pararangalan sa Araw na mahayag si Hesukristo. 

AYA 


TUGUNAN 





Ipinahahayag ng sangnilikha ang dakila mong kaluwalhatian. 
- Ipinahahayag ng sangnilikha ang dakila mong kaluwalhatian. 


Walang hanggang pupurihin, 
- ang dakila mong kaluwalhatian. 


Papuri sa Ama, at sa Anak at sa Espiritu Santo. 
- Ipinahahayag ng sangnilikha ang dakila mong kaluwalhatian. 


PAPURING AWIT NI MARIA 


Antipona:: 787 Huwag ninyong hatulan ang inyong kapwa upang hindi kayo hatulan ng Diyos. 
Sapagkat hahatulan kayo ng Diyos ayon sa hatol na ibinibigay ninyo sa iba. 


Ang puso ko'y nagpupuri sa Panginoon, 

At nagagalak ang aking espiritu dahil sa Diyos na aking tagapagligtas. 
Sapagka't nilingap niya ang kanyang abang lingkod! 

At mula ngayon, ako" y tatawaging mapalad ng lahat ng salinlahi, 
Dahil sa mga dakilang bagay na ginawa sa akin ng Makapangyarihan 


Banal ang kanyang pangalan! 


Kinahahabagan niya ang mga may takot sa kanya, 
Sa lahat ng sali't saling lahi. 


Ipinakita niya ang lakas ng kanyang mga bisig, 
Pinangalat niya ang mga palalo ang isipan. 


Ibinagsak niya ang mga hari mula sa kanilang trono, 
At itinaas ang mga nasa abang kalagayan. 


Binusog niya ng mabubuting bagay ang mga nagugutom, 
At pinalayas niyang wala ni anuman ang mayayaman. 


SA 

og bal 


Tinulungan niya ang kanyang bayang Istael, 
Bilang pagtupad sa pangako niya saating mga magulang, 
Kay Abraham at sa kanyang lahi, magpakailanman! 





(Dadasalin ang Papuri at uulitin ang Antipona) 


PANGKALAHATANG PANALANGIN 


Nilikha ang daigdig sa pamamagitan ng Salita ng Diyos, pinanibago sa pamamagitan 
ng kanyang pagtubos, at patuloy na pinaninibago sa pamamagitan ng kanyang 
pagmamahal. Tumawag tayo sa kanya nang may kagalakan: 


Baguhin nawa kami ng iyong pag-ibig, Panginoon. 


Pinasasalamatan namin ang Diyos 
dahil sa kapangyarihang nababanaagan sa kalikasan, 
- at ang kagandahang-loob na nakikita sa kasaysayan. 


Sa pamamagitan ng iyong Anak, 
ang tagapagdala ng pagbabalik-loob, at tagumpay ng krus, 
- iligtas kami sa kawalang pag-asa at walang saysay na takot. 


Ang lahat nawa ng marunong magmahal at tumatahak sa katarungan, 
- ay magkaisa sa pagkilos nang walang pag-iimbot 
sa pagbubuo ng isang daigdig na may tunay na kapayapaan. 


Mapasapiling ka nawa ng mga inaapi, palayain ang mga napipiit, 
aliwin ang mga nahahapis, pakainin ang mga nagugutom, 

at ang mahihina'y bigyang-lakas, 

- sa lahat ng tao, ipahayag ang tagumpay ng iyong krus. 


Pagkatapos ng kamatayan at libing ng iyong Anak, 

binuhay mo siyang muli sa kaluwalhatian, 

- gawaran ang mga yumaong mananampalataya 
na sa piling niya'y mamuhay. 

IYA BA: 

AMA NAMIN 





PANGWAKAS NG PANALANGIN 


Ama naming makapangyarihan, 

mapasaamin nawa ang pag-ibig at karunungan 

na ipinahayag ng iyong Anak na Banal. 

Tulungan kaming sa kanya'y makatulad 

sa aming asal at salitang ipinahahayag. 

Hinihiling namin ito sa pamamagitan ni Hesukristo 
kasama ng Espiritu Santo magpasawalang hanggan. 
Amen. 


PAGHAYO 
(Kung may pari o diakono) 


Sumainyo ang Panginoon 
- At sumaiyo rin. 


Pagpalain kayo ng Makapangyarihang Diyos 
Ama, Anak at Espiritu Santo. 
- Amen. 


(Kung walang pari o diakono) 


Pagpalain nawa tayo ng Panginoon, 

iligtas tayo mula sa lahat ng kasamaan 

at akayin tayo sa buhay na walang hanggan. 
- Amen 





og bal 


Panalangin sa Gabi 





PASIMULA 


O Diyos, halina at ako'y tulungan. 
- O Panginoon, magmadali ka sa iyong pagdamay. 


Papuri sa Ama, at sa Anak, at sa Espiritu Santo, 
- Kapara noong una, ngayon at magpasawalang hanggan. Amen. 


AWIT 


Kristo, ikaw lamang liwanag at ang araw 

Na pumapawi sa gabi at kadiliman. 

Ikaw ang nagniningning na Araw ng Maykapal, 
Katuparan ng pagtubos sa sangkatauhan. 


Alalahanin kaming mga abang nilalang, 
PANGINOON, kami nawa ay iyong pakinggan. 
Hiling ay manahan ka sa aming pagkahimlay 
Hanggang sa paggising sa pagbubukang-liwayway. 


Antipona: 8Ang gabi'y di nagdudulot sa akin ng takot sapagkat ako'y nahihimlay sa 
pagtangkilik ng Diyos. 


Salmo 91 
(Ligtas sa mapagkupkop na kalinga ng Diyos) 


Siyang naghahangad ng pagkupkop ng Kataastaasan, 

At nananatili sa kalinga niyong Makapangyarihan, 
Makapagsasabi sa kanyang PANGINOON: 

“Muog ka't tahanan, 

Ikaw ang aking Diyos, ang Diyos na tangi kong pinagtiwalaan.” 


Ika'y ililigtas niya sa panganib, sa umang na bitag, 

At kahit ano mang mabigat na salot di ka magdaranas. 
Lulukuban niya sa lilim ng kanyang malabay na pakpak, 
Sa kalinga niya ay natitiyak mo na ikaw ay ligtas. 

Tingatan niya't ipagsasanggalang, pagkat siya'y tapat. 
Pagsapit ng gabi, di ka matatakot sa anumang bagay, 
Maging sa gagawing biglaang paglusob pagsapit ng araw. 
Ni sa ano pa mang darating na salot pagkagat ng dilim, 
Di ka matatakot sa kasamaan mang araw kung dumating. 


Kahit na mabuwal sa iyong harapan ang sanlibong tao, 
Sa iyong paligid ang bilang ng patay maging sampung libo, 
Di ka matatakot, at natitiyak mong di ka maaano. 


Ika'y nagmamasid at sa panonood iyong mamamasdan, 

Yaong masasama ay makikita mong pinarurusahan. 

Sapagkat ang PANGINOON ang iyong ginawang tagapagsanggalang, 
At ang pinili mong mag-iingat sa "yo'y Kataas-taasan. 


Di mo aabuting ikaw'y mapahamak, at walang daratal 
Kahit anong uring mga paghihirap sa iyong tahanan. 
Susuguin niya ang maraming anghel, sila ng susubaybay, 
Kahit saang dako ikaw maparoon, tiyak iingatan. 


Sa kanilang palad ay itatayo ka't, sila ng magtataas 

Nang hindi masaktan ang mga paa mo sa batong matalas. 
Kahit ang tapakan mo ay mga leon, ahas na mabagsik, 

Di ka maaano sa mga serpiyente't leong mababangis. 


Ang sabi ng Diyos, ” Aking ililigtas ang tapat sa akin, 

At iingatan ko ang sinumang taong ako'y kikilanlin. 

Pag sila'y tumawag, laging handa ako na sila'y pakinggan, 
Aking sasamahan at kung may hilahil ay sasaklolohan, 
Aking ililigtas at ang bawat isa ay pararangalan. 


Sila'y bibigyan ko't gagantimpalaan ng mahabang buhay, 
At nakatitiyak na ang tatamuhin nila'y kaligtasan!” 


(Papuri sa Ama at...) 


Antipona: 8Ang gabi'y di nagdudulot sa akin ng takot sapagkat ako'y nahihimlay sa 
pagtangkilik ng Diyos. 


AA 





PAGBASA NG SALITA NG DIYOS (Pahayag 22:4-5) 


Makikita nila ang kanyang mukha, at masusulat sa kanilang noo ang kanyang pangalan. 
Doo'y walang gabi, at hindi na sila mangangailangan ng mga ilawan o ng liwanag ng araw, 
pagkat ang PANGINOONG Diyos ang magiging ilaw nila, at maghahari sila magpakailanman. 


TUGUNAN 


Sa iyong mga kamay, Panginoon, inihahabilin ko ang aking kaluluwa. 
- Sa iyong mga kamay, Panginoon, inihahabilin ko ang aking kaluluwa. 


Tinubos mo kami, Panginoong Diyos ng katotohanan, 
- inihahabilin ko ang aking kaluluwa. 


Papuri sa Ama, at sa Anak at sa Espiritu Santo, 
- Sa iyong mga kamay, Panginoon, inihahabilin ko ang aking kaluluwa. 


PAPURING AWIT NG EBANGHELYO 


Antipona: 8 Habang kami'y gising, Panginoon, kami ay ingatan, bantayan kami habang 
kami'y nahihimlay, upang sa paggising, manatili kaming kasama ni Kristong 
nagbabantay, at sa pagtulog, makapahinga kami sa kanyang kapayapaan 
(aleluya). 


Kunin mo na, Panginoon ang iyong abang alipin, 
Ayon sa iyong ipinangako: 


Yamang nakita na ng aking mga mata ang iyong pagliligtas, 
Na inihanda mo para sa lahat ng bansa: 


Liwanag itong tatanglaw sa mga Hentil, 
At magbibigay karangalan sa iyong bayang Israel. 


(Dadasalin ang Papuri at uulitin ang Antipona) 





o bali 


PANGWAKAS NA PANALANGIN 





Panginoon, 

ipinagdiwang namin ngayon 

ang misteryo ng pagbangon ni Kristo 

sa isang bagong buhay. 

Makapahinga nawa kami sa iyong kapayapaan, 

na ligtas sa lahat ng sa ami'y maaaring magpahamak 
at bumangon muli kaming masigla at puno ng galak 
upang purihin ka sa buong maghapon at magdamag. 
Hinihiling namin ito sa pamamagitan 

ni Kristong aming Panginoon. 

Amen. 


PAGHAYO 


Gawaran nawa tayo ng Makapangyarihang Diyos 
ng gabing panatag at mapayapang pagkahimlay. 
- Amen. 


AWIT O PANALANGIN NG PAPURI KAY MARIA 


Aba Ginoong Maria, napupuno ka ng grasya. 
Ang Panginoong Diyos ay sumasaiyo. 

Bukod kang pinagpala sa babaeng lahat 

At pinagpala naman ang iyong Anak na si Hesus. 


Santa Maria, Ina ng Diyos, 
Ipanalangin mo kaming makasalanan 
Ngayon at kung kami'y mamamatay. Amen. 


